„Așa cum nu există țară mai departe de potențialul său în Europa precum este România astăzi, sudul Bucureștiului, Sectorul 4 este astăzi un sector sărac, aflat extrem de departe de potențialul său la nivel de dezvoltare economică. În loc de investiții inutile, Proiectele fundamentale ale AUR pentru Sectorul 4 vizează:
* Construirea a minimum 10 grădinițe și creșe în următorii 4 ani,
* Amenajarea a minimum 4 piețe volante exclusiv pentru producătorii români, pentru a nu mai vedea producători români nevoiți să își arunce produsele, în vreme ce creștem rețele de hipermarketuri străine,
* Construirea unui parc de afaceri care să promoveze tinerii antreprenori români și capitalul românesc,
* Construirea a minimum 1.000 de locuințe/an pentru tinerii români în Sectorul 4.”
Totodată, candidatul AUR a transmis și un mesaj mobilizator, față de dezertările din rândul candidaților AUR:
„Avem o luptă grea în față. O luptă cu sistemul Partidului Comasat, ce a dat o lovitură de stat la adresa ordinii constituționale prin alegeri comasate nelegal și caută prin toate mijloacele să submineze AUR. Să spună ca ne spargem, să infiltreze oameni cumpărați care mai apoi să plece, să ne distrugă corturile și afișele. Pentru ca România să rămână o țară în genunchi, în care ei își împart sinecurile.
Dar pe 9 Iunie le vom arăta că iubirea de țară nu are preț, că oricâți ar infiltra și cumpăra, suntem mai mulți cei pentru care dragostea de țară nu are preț, cei care ne vom lupta pentru a aduce patriotismul în fiecare administrație și pentru a duce România și fiecare comunitate acolo unde ne este locul: între marile națiuni ale Europei.”